IZLAN N YIJEY 


01- Ad awen-isesd a bu umdaz Mulana 
Ad awen-ig uduku-nnun abda leyyam ! 
02- Unna iran, a tizi, a kem-yaley 
Ad inem i ubrid iddu s lhilet. 
03- Da k-ttgannay nsigg-ak iyef 
A yan wass izzeezizen luqt! 
04- Lliy ger teybula d usagem axatar; 
Yuwed uzur aman ur i-igi Rebbi. (Mulay n Lxwerbat) 
05- Saggay s asif, ggudin waman 
Teggadi lyellet isemxwazza irifi. 
06- Lfal am-gery izeddig amm waman, 
Ad irah waggwa-nnem tizza yer idda. 
07- Unna iran a tuga a kem-iyella 
Gin agwdal mar ad ihares irehhalen. 
08- A wa, tay titi tanugut yers-as, 
Ur da ttawey ula tedda dat wullt, 
09- A wa, da ttyimay nzi d yiyef-inu; 
Mer ay-ingzeddal qad ides bduy. 
10- Tufed imueiz a tatfi n imi 
Addag tugled agensu n wul i ka. 
11- Meqqar imlek ka timizar kullu 
[ris ayd ixatren ag ill' lufa. 
12- Tehwam g ujellab ay imeksawen 
Allig t-semxwazzan idemmasen. 
13- G-asen, a Rebbi, d amm yikdif, adu! 
I bu Iferh ad idel ka ssun i ka. 
14- Nniy-awen: Myar iga zzin lebhur 
Qad ilin winna ur yugimen adu. 
15- A lahel-inu tudert aymi kwen-riy 
Uma lixra nebda g wakal tinedlin. 
16- Ikka-as-d Ihal i taddart ammas; 
Ula mas gan akw Yimaziyen adu. 
17- Nezwar akw s zzaxt widda tt-iran; 
A timmuzya tuserd i bu ixudan. 
18- Timmuzya-nnek mani-tt ? Mandi tekka? 
Seg mayed ay-tgam asettuy g ujemmue. 
19- Tamaziyt ur am-ssugirey adu, 
Wadda kem-iran afud ixwa-as. 
20- Ur da tettunza zzaxt ur tgi tin temsuyt, 
Ur illi ddwa n unna ihwan ad tder tinnes. 
21- Ayulid n zzaxt awed yan ur t-isattey; 
Ay ag d asif d inegyan ur t-uwiden! 


22- Zzaxt ayulid ur ittesmuren, 
Unna igan amaziy ittef zares. 
23- Nekka zzaxt yad ur i-tessafey 
Nhuder afey labas i wul-inu. 
24- Tayawsa teqqima, sseme ayd itteddun; 
Unna isalen qad afen ka igan Ihurr. 
25- Iman-d useklu gen yuwen 
Bdun-d ileggigen yifes. 
26- Mun d ugellid-nnek ay asufey ! 
Izil-d uleggig nna s k-yuwey. 
27- Iga uya ttejrib ikka ku yuwen 
Unna isarsen inin: ur sar d-tay. 
28- Adday isfa yigenna hat namu, 
Idd ad idek nmun g wagu ur nniy. 
29- A wa nziy-k da ttasid icbanen izilen 
Maka dyi ggwdey a k-ismuyed usemmid. 
30- Timmuzya ur yad da tt-tteffurem, 
Han yan ugadir ider diges. 
31- A wa zzurey unna kwent-iggaren nnur 
A tafuyt ad iseed i bu tmeyra. 
32- Lfal am-grey ad issadd amm wayyur 
Ilin yitran ad gen uddur yifun ! 
33- Smanen yiybula n tmazirt aman 
Awa cawed rru kerz a bu therrat ! 
34- A Delt hdu g imi ngam ! xyar ! 
Ad ur d-ittef ka g imi-nnem aferruy. 
35- A tislit lear-npem neam d amezwaru 
Uma Ihemm mek ur am-d-yay irzen iqqim. 
36- Tayawsa teqqima smee ayed itteddun 
Ur irdi wenna tt-ittfen ad d-yay ssuq. 
37- Mun d ugellid-nnek ay asufey 
Ad d-ibayen wuddur afella-nnek! ` 


39- Unna isawlen i ka awal s d-imeqqur 
Hat uddur d watig-nnes ayed isella. 
40- Llant akw lluyat n ma igan nnus 
Xes tinney ayed walu seg mayed ur nman. 
41- Mek idd tamessi tuli-d akw g yiyerman 
Maka ur ibeddil kull ma igan Ihurr. (Zmer u Mehfud) 
42- Nekk ulawen iran tazedgi aymi alley 
Idda-d ungi yader-i uybalu imellulen. 
43- Lehrir ayd ir' usebbab ur t-ufin 
A tadut gin-am atig ur teswid. 


44- Ur k-uminey ula riy ad idek bduy, 
Tella-ak g imi lemhibba n £enwa. 
45- Ur da k-ttjahadey yad amm wasif 
A wa kkan waman-nnek, a zzin, yifi. 
46- Unna d-iger udar s ahidus iqqen imi-nnes 
Ad ur ay-d-ittagel aferruy i Iferh-inu. 
47- Yuwed-i-d umazan n ufrah ay ul 
A wa ur isekkiz udar tawada. 
48- Ad am-xxerxery a ddunit siluy-am 
Ad ur ay-gin imudil-inu imellalen. 
49- A tit-inu a ta tenna g ur tenzid 
Lehla da ttzeyyaremt igil yifi. 
50- Nnan medden yad unna ira wawal 
Meqgqar yuley s azilal yawed-t-inn. 
51- Ggulliy nekk ayenna g ur nenzi 
S tit-inu ur sar ten(i)-ggarey i ka. 
52- Unna nn-iqqen ad iyder ad ur yakka 
Amur ixwan i wenna d(i) isawal. 
53- Zzin isney tafala da kem-ikkat 
Lehla da ttjahadem wadda kwen-iran. 
54- A bab n uhidus afrah ayd ay-d-yuwin 
Neg-as tubedda i tmeyra-ddey ard nuyul. 
55- Illa leezz ay asagem yifek 
Unna kwen-ikkan a k-id-uyulen. 
56- Ay ul-inu mayed igen ka giy-ak-t 
Asafar n tayri ur t-id-uwiyey. 
57- Ad ig Rebbi lufa g wulawen 
Ad ur itteekkaz bnadem wayed. 
58- A wa ssiwey a bu uhdadi ssiwey ! 
A wa ssiwey ad tinniyed iberrisen ! 
59- Nekk ayd inedmen ak-ikksen Gem a eari 
Allig da ttsaran, s tayzi, lihuc ! 
60- Unna iran lluz awer yifes 
Han awed aleggig-nnes iffey zares. 
61- Ay ag d iselli grey-as Imint ! 
Han adyar-nnes ad ay-iceqqilen. 
62- Meqqar da nesdiddiy ar kkatey 
Ay iedawen tugim ad tesmurem ! 
63- Tayawsa ur yad da tt(i)-ssedwaley 
Meqgqar da tt-ggarey afella-nu. 
64- Izla umareg digi ites akw id-a 
Tiwirga d unuddem s izri walu. 
65- Ur idd azerf ula ccere as da bettun 
Ufan ka n Iganun imanen d ixudan. 


66- Ay ameaz mna d-ikkan tisedrin 
Ad ak-haddrey ad ur i-k-yawey ka. 
67- A tallunt ixxa ubrid i-tsakkad 
Tebdid-i d lehmum ula da ttzallay. 
68- Idd is ur da k-izzenza bu thanut 
Ay atag nekkin allig ur k-ufiy? 
69- A wa kkant ay aseyyad iwer-inn-ak 
Lehla da ttyimad g tizza xwanin. 
70- Mer ay-tenni tafuyt: Bal yuri! 
Bennuy-as yan uhanu bu umalu. 
71- A wa tbeddled a ddunit hidrey-am 
Allig da ittagem ubettan n tixsi aman. 
72- Berray tileggigin isswa wanu 
Asag ibbey waga yay-t irifi. 
73- A bab n uleggig amuttel zarek 
Key ayd as-d-yuglen ad sliwen. 
74- Dilli g iswa ka lehjab iywla-am 
| Dyik ayd illa i tidda freynin. 
75- CQiy-as yad aleggig i useklu 
Iqqim uqbu, asi-ta bu uferran! 
76- A ta awel xla ffey tizza n leglu 
(Dhan aseedda ggwdey idd is fukkan! 
77- Ar ittrayya uhdadi g temzin 
Allig as-walu lemdud ixwa-as. 
78- Suley a legfu giy-awen ademmae 
2laxader g tudert ittel-i wadu. 
79- Berray rrzeq ignugin s anu 
A wa ku ssbah div aga yef yiyir. 
80- Meqqar tuwid Tadiyust ar Tris 
A wa lxir d wuddur ag kwen(i)-nerra. 
81- Unna mi yriy agin ad d(i)-mderrin 
Mek as-ijra ka, ur yad i-iyeyyir. 
82- Hat ihda-k uherraz ur tufid 
A bu ddiyer ad tayed yad asbahiy ! 
83- Key as hezzmey a wa keyy as d-nedda 
Mar a k-kksey ammas n yiger ay afar! 
84- Unna mi ur igi Rebbi g wul lufa 
Meqqar as-gan id Ibiban lehrir. 
85- Zzaxt, Umeryad a mi tessuter 
Mar ad taley tizi taxatart. 
86- Ur da tturbad ur tgi zzaxt alud 
Addag as-tedra i ka g wul tedda. 
87- Zzaxt ayef nalla tayul da ttesmur 
Gant amm lkid ihrey uzwu s aman. (Zmer u Mehfud) 


88- Gran ayt ddunit i zzaxt ilan 
Tsah-as-d bnasem mi d ur tusi. 
89- Meqqar tnejhed a Hama mayed i-iddan 
Idd ad teayett Igwelmimen ur tennid. 
90- A bu Imal hdu g wammas n usettur 
Han uccen ilsa azennar n umeksa ! 
91- Terwa luqt, bnadem ayed da tt-ittdeyyaeen : 
Unna mi tkid alef iceht-ak i thellalt. 
92- Meqqar d-inem isignew ard ay-d-gulun 
Ixxa bnadem rarin-t yer azey-a n uzayar. 
93- Yuf is da ttagmey i bba-nu aman 
Ula ddiy s axam-nnek a bu mkerdul. 
94- Iga Ibattel taxamt ikk ubrid ddawas 
Allig d-teddid a Imeskin tay-d yifun. 
95- A wa nniyt as ibeddu bu therrat 
Ar as-ittkemmal Ljid i Iyellat. 
96- Hat ixtar amazir unna icwan 
Adday tummer tagut afen isenfiy. 
97- Ksan-am rijalleblad is kem-ran 
Iga-am Rebbi g tmazirt amur. 
98- Han agdud n bab-nnes ifra s Iman 
Ad iqdu Rebbi zzeyyart i ku yan! 
99- Unna k-ihdan a sswab iga win ku yuwen 
Awal irwan ayed itteggan imyisaten. 
100- Meqqar iswa ka g tmazirt ayu 
Idd a k-iffey, ay iyef, fad ur tennid. 
101- Ixwa-awen ssuq mer idd i Ufasiy 
Ayed awen-iccaren d muzun lehrir. 
102- Ur am-badey yad a tajemmaet 
Ayulen ayt wuddur uhlen issem. (Sakku) 
103- A wa ssiwed azur n tuga-nnes aman 
I bu Iferh, a Rebbi, g-as leyyam! 
104- Awiss max allig ay-tzuzem ay akal! 
Lafeal n kigan as ijra imki. (Zmer u Mehfud) 
105- Llasawen ay adyar g nufa lwali-nu ! 
Ttrey-as i Ljid a kwen-isdum amm tafuyt. 
106- Awiss mayed tufid a tizizwa teddid 
Tuggamt tamamt g iywran izilen! 
107- Mer ihli uybalu tezdigem ay aman 
Rekkizen-ay-d waman g mag d-tteddun. 
108- Yayul mayed yuri iezizen imessus 
Idd iyef ayed yattuyen midd laweqqat! (Rus) 
109- Unn' am-isswan a tamazirt iman 
Yasey-as asekkwaz i twada. 


110- Umna ira Rebbi da t-ssensaren 
Izayed-as g wuddur ad ixiter. 
111- Tella ssaht yugren iselliwen 
Nniyet, a Rebbi, da ttay ifassen. 
112- Ufan taduli gnen ayt yites 
Meqqar tummer tagut ur d-fagen. 
113- Da txerrdem i ddaw iselliwen 
Ggwdey idd ad d-gnugin afella-nnek. 
114- Unna igan Amaziy ihdu lufa 
Ad ur yamez ka g imi-nnes aferruy. 
115- Han allwiz n ka da t-ssedwalen 
Mek isul nurzen ad i-ammen yifes. 
116- Ur yifek anaruz ay uccen ad terwud 
Tennumn g tizi u©©i n Imal. (Zmer u Mehfud) 
117- Han uccen issen tizza nna yef ittekka 
Ay ag d aseyyad ur idmie adu. 
118- A tayawsa yugin ad iffey afus 
A ta, da ttzerrased digi Ixatta. 
119- Zzin izman alemmud ayef illa 
Idd win uqmu da isgidiy leyyar. 
120- Ssaet-a ur yad ikkul imiker 
Tafuyt as ibubba tukkerda-nnes. 
121- Ay ayed ak-nniy a Rebbi: "Ssef-ay rruh!" 
Allig tugid, iwa snem-ay, diy, adu! 
122- Issawed uyenna d-ikkan imawen 
Unna igan Ifahim iqqen winnes. 
123- Reeb ayd isseywla bu lekkurba adil 
Ur ihli g ttaman ula iga lemlih. 
124- Mer idd i ddnub ay ahidus terwid, 
Keyyin ayd igan accad i tyufi. 
125- Ad ay-ik Rebbi ssber ad ay-yili 
Mar ad izrey wass nna g i-therra. 
126- Han adyar nna g nsares later 
Ur i-igi Rebbi ger diges winnek! 
127- Yuwi-d bab n tuga zares ileywman 
Ay ag d aleggig ad t-rzin Warren! 
128- Meqqar ig' gari leesabat kullu 
Ur uminey idd ad teg tuga-nnes ayu. 
129- Nettas iflila ddun-d winna ur ttasey 
Zziy a llsas ur ten-ibni ka yef ssaht. 
130- Tufa tywemmatt agyjil tiri-t 
Tyal idd ad as-ider tizi n memmis. 
131- Tayul-d ay ahidus ibazen-ak Ihal, 
Gulan-k-id icirran sxuben-ak adu. 


132- Ay agban nna g icayed uceddur 
Meqqar heyydey i zumar yasi-t-id. 
133- Han amuttel a wayenhubba iceqqa 
Meqqar irzen da iqqaz i yizuran. 
134- Seg wadda ur ili ugnagay tama 
Da tteggwdey i ufrag asag iwlella. 
135- Tgamt a lemhibba almu ihlan 
Issatem Umeryad ussan n unemri. 
136- Terwid a sswab ur k-izzenza ka s lemlayen 
2laxader is idrus dyi i tsuta-ddey. 
137- Tga luqt-a amm umda tezla-yas tazumt 
Nga diges idarren ard nali ney mmutey. 
138- Ay ul-inu udu tkerrzed, aman walu-ten ! 
Ula mayef neawen amerdul i yirehhalen ! 
139- A wa da ttxemmamey, a lehwa, a kwen-nsires 
Imun-ay d Ixader ur igi ad ten-nsires. 
140- A tayat rar iyjed i bu twala 
Ad tayuled ixamen, yad, ur tennid! (2li u Basessu) 
141- Tasa-nu ag iweer ad ides bduy 
Ma uyul n bba-nnes, yad, ur t-nri. (Mama Ssu, n 
Bagessu) 
142- Hat ur isettir xes ad ikkes ayu 
Ay uttub sikkiy nnigawen aman! (Ittuc n Ayt Heddac) 
143- Illa yizem illa-d nnig i uyilas 
Ay ag argaz ittergigi s tasa! 
144- Ur idd tuser as ay-icib iyef-inu 
Lehsab ayd ibeddlen azzar yifi. 
145- Lehrir ayd ir' usebbab ur t-ufin 
Uma ssabra tuger-d i bu thanut. 
146- Unna ur iyiyen ad issufey imenyi 
Ad as-heyyden i Bennaser acetka. 
147- Isul bu ttmee ad as-ider yisem 
Iqqim-d unaruz ig-asen tixt. 
148- Unna igan lluz iqqima diges 
Ad ur tteggwett ad as-ider yisem. 
149- Tedda ssaet n bu uhdadi tfukka 
Ur isul mag itteddu g usbahiy. 
150- Ay itran n yigenna ttrey-awen 
Ad d-iggru wasidd i tallest-inu! 
151- Addag d-usiy azennar yef iyef 
Meqqar tummer tagut ur kkuley! 
152- Mayef ak-sbibbiy aqnad ay ul 
Rebbi izemmem-k-id ay imki yifi! 
153- Unna isalen digi yas tinid-as: 


Smarey amm umazir, isem-inu sulen! 
154- Ur da nkerreh unna mi ika Rebbi, 
Unna yer' Ugellid ik-as tisura. 
155- Unna mi tra ddunit ad as-terwu 
Ur sar ikki ayenna g ill' wawal. 
156- Ad isikk Rebbi lebla ddaw wakal 
Isikk-ay nekkin nnigas, nebdu ! 
157- Negra yirbi i lehsab amm eari 
Amma nuley amma idda-d akw yifi. 
158- Meggar as-kiy irden i bu ifeylil 
Ur ikriz, a wa, mag i-iferru? 
159- Ur sar iggwid ukessab i tmara 
Mek ur ikriz isey-t i hat g ssuq. 
160- Ullah kerrzey ar ayenna iga Rebbi 
Amma ten-usiy amma nayul, diy, Ikil. 
161- Zziy da tesxitiremt udem a leflus 
unna ixatren ar as-qqaren g ujemmue. 
162- Izil igdi mi ggarey ad ay-yisin, 
Ur ixxi yes bnadem mi ggarey iddu. 
163- Ad ay-ig Rebbi cari d amm luda 
Af ad inem udar s wadda ira wul. 
164- Ddunit teg' amm unebyi da ttmuttuy 
Unna yur tekka, assa, da ttbeddal. 
165- Berray iger nna ijjujin s asif, 
, D' ay-ittdeyyae yigidu lyellat. 
166- CQan ayt yifadden tuga n cari, 
Walu mag tessawyed a bu tmuhal. 
167- Isman usedrem ameksa bu twili; 
Idd almu ag nn-iggar tinnun? 
168- Addag as-yiri sseed ad inem i ka 
Ar as-isnili afud i usaka. 
169- Rebbi ayed ak-ignen a zzin s akal 
Allig awen-iga adu d imkinnay. 
170- Isul ard ak-ixelf, ay Amaziy, Rebbi 
Mek ak-iffey Igid adar ur temmutt. 
171- Mer giy ayrum i yimeidan nesmar 
Maka Ihent ayed digi ttfezzan. 
172- Mer i-nnin waman: ad digi ur ssat ! 
Ur ikkul ka yuwey fad ider akal. 
173- Ar ittsayas Ubihi yumen 
Ur idmi agellid ad t-iney. 
174- Unna mi neent ayenna g ittsellak 
A wa kkin tari mek rad iwlellu. 
175- Ur ak-giy leib ay iyerm-inu 


Meggar safrey i qa k-id-uyuley. 
176- Han agdud-nnek a bu ssaleh yuley 
Ku yuwen, a Rebbi, g-as ayenna yer' ! 
177- Gant-i lemqadir-inu amm  Ikid 
Fsisey-as i xub ar i-isewlellu. 
178- Unna ur immegjaben tufed a bettu : 
Ur da ttmunen igudir iwet ifexsi. 
179- Cuf ayed iga yiyiz i therrat 
Dacc amer illi ungi bu tleywmin ! 
180- A lafut, nekk akwent-id-ittraran 
Seg wis ur nesbir ad i-d-inem Ihal. 
181- G-ay abrid, a Rebbi, g yan cari 
Meqgqar iqqen ad irzem adday niri ! 
182- A wa, izil umalu nnfee ayed ur ili 
Unna ur ittenyuddun s tazzla ines iss. 
183- Ay ahbar, a wa, gufent-ak g usettur 
Hat inya-kwen wadaw-nnay bu lehruc. 
184- Reebat i uzeywad isiggin s anu 
Ad as-icced udar nbabb is t-nyiy. 
185- A wa hawel ay amermad i twada 
Hatin izem, ur idd udad as teddid! (Usesta) 
186- Xlifa elellah ay udi d seksu ! 
Isul-i Ihenna g yidudan teddu. 
187- Unna isalen digi nekkin d useggwas 
Hat bit Ixatar ag i-gran usu. 
188- A wa tbeddel tuga teccar d usennan 
Ku yan digun afus-nnes ayed ihettu. 
189- Adday d-idda jjernan tinim-as: 
Ayulen ayt waga rran-k ay asif! 
190- Meqqar ikrez ka timizar kullu 
Uggug ishan ur ten-igi xes -ris. 
191- Hat aggar mek ixxa nekk ayed i-inyan 
Ma imih, dyi, izrey awd useggwas. 
192- A tit-inu, a ta, ur ay-tgid i ukarif 
Da yi-tsikkimt iberdan ur xulidey. 
193- Ur ixxi sseed ula ig' acettuy 
Ig' amm usebbab ar ittawey iyef. 
194- Syiy iger mer i-iktab ad t-yellay 
Maka larziq ag ur ibad ku yan. 
195- Ur intil ddusi n bnadem i Rebbi 
Ku yan nil leamal-nnes ayed as-ika. 
196- A wa tga nniyt taderyalt 
Ur yad da ttekka g imawen. 
197- Mek yifi ttyaru qennad as-neknu 


Is ufiy walabedd' ad ides bduy. 
198- Tehdamt a tudadin iwey n iyef 
Walu rrbaseyya, bbin-ay ifassen. 
199- A wa myar shudrey iyef 
a wa da yi-ttnadan idewwayen. 
200- Tga nniyt amm usekkwaz ittef ufus 
Mas iskuttu wenna g ur telli? 
201- Texxa zzaxt, ixxa wenna g ur telli 
Ur issin ka mas ten-iggar Rebbi. 
202- Han tanbayest iger ka s imi-nnes 
A wa, inurez bab-nnes ad frunt. 
203- Ay ag d id Ifiraj Ilan g useggwas! 
Ur iqdi ccifur-inu mayed ihettu. 
204- Mer as-giy i wul-inu mayed ay-ira 
Ur iqdi umyisa-nu mayed iferru. 
205- A tanut meqqar ggudin waman 
A ta ssarden digem wudayen afus. 
206- Idda Baedid ad d-nadan lihuc 
Ig-as uzwu tiyersi g unmila. 
207- Ay ayd iddren ad ur immet a Rebbi 
Ad as-xellsen i bu warryal s sin. 
208- Han bu remdan ider s amda iswa 
Hat irza uzum ur ixtar g nneezmat. 
209- Meqqar k-iger ka g wasif s uqerrif 
Ad iffey uxemmuj aqqa-nnek ur nnin. 
210- Ay ayd i-ijran a lesqel-inu i genda-yi 
Lehruf geddben adu-nu, adu ur ay-d-yuliy ! 
211- Mer illi umalay g tuga n wasif 
Ur ittazzla bu umeaz ar eari. 
212- Giy tin iyjed ig irez iqqim 
Mek ur as-heccay ur igir s imi. 
213- Zenda-kem a tamazirt mayed am-ddiy 
Mag yad ttafad bnadem aferrah!? 
214- Unna mi tgid a tamazirt lear 
Ur sar ifrih ayenna g ir' yili-nn. 
215- Hatin ur k-uminey a lehri n icsawiyen 
Da yi-tseenatem ddehb imih yasi-ten. 
216- Da k-tthasabey is tgid amm tit-inu 
Zziy a Ikerh ign' ak g wul ur t-annayey. 
217- Zenda-kem a Gwelmima iccar-d uxenfuf 
Ka tuttra, ka ad izdey as d-idda. 
218- Han aggwa igula-d amazir s Iman 
Hatin ur merriten widda t-yusin. 
219- Tedda tatsa amer ay-tgi tin temsuyt 


Ad diges key iyef-inu dacc a Imal-inu. 
220- Inat-as mas ur ili bba-nnes akal 
Allig as-walu g tmazirt adu. 
221- Unna d-ihrin ajellab ad t-rarin 
Ur da ssaqey nekk ayenna g ill' muhul. 
222- Ur igi i Ibie ujellab-inu i ka 
Ila s id babin-nnes adday yuyul. 
223- Nemyassan, yan iyerm ag akw nella, 
A tann i-ihettun asidd i tduri. 
224- A Muha u Sekku hezza-d iflila ! 
Memmik iywma-as i tudayt afus. 
225- Mer badey i sseed ad i-irwu gey-ak Ixir 
Ay iyef-inu maka tekka-d yur Rebbi. 
226- Unna ur issekniden ka s lihecmat 
Uma ccwiyt tuger tinu asennan. 
227- A wa kkes i ubrid asawen a Rebbi 
A nn-irah ukabar ansa s ddan! 
228- Iyal bu ubrid nniyt is tsul 
Nekk ur zawdey yad a namen inejda. 
229- Meqqar ay-tessawet i lajudan n sari 
Qad afen ttabee digi irzem-i. 
230- Tenna izemmem sidi Rebbi teg iselli 
I mayed ir' ad as-ig bnadem i tennay? (Hda u Èli) 
231- A wa ur da iggar ufus g imi 
A wa xes ayenna yas-izzri wul. 
232- Ay asmun a wa nuhel k-ttgannay 
Ur idd yan useggwas ad isber ka. 
233- Nekk ayed iwten iyef-inu mayed ur yriy 
Allig da nerraz iselli bla lefsal . 
234- Ayulen ttelba gan idemmaeen 
Iggudey-asen xub amm irehhalen. 
235- Afud ittlacan qad ayen akal 
Ur yuliy gari xes widda shanin. 
236- Han unna kwen-ittalyen adday tilid 
Qenna nn-ittzayad leib iwer-inn-ak. 
237- A wa mayed ittawel ka g amm kemmin 
Idd tadut midd alemmud ag tamud? 
238- A wa sellek adar-nnek a bu truzi 
Mar ad ak-d-isayed wadif s adar | 
239- A wa sellkent akw xes i bu mkerdul 
Han aggwa-nnes ur iseggid i userrus. 
240- A tit-inu, a ta, ur da d-ttrarad 
I wul-inu xes ayenna g ittfellas. 
241- A wa hat giy i leksiba-nnek iyil 


Ur yufi umeksa-nnek mag imderra. 
242- Irura useggwas afud-inu akal 
Lmal ixwla, imendi da iyellu. 
243- Dyi g fagen winna iyran d uferruy 
Sulen ad smunen imeedar d imecwan. 
244- Nnumen imezwura ddere iddey ur isul 
Allig gan warraw iserdan d ileywman. 
245- Ul-inu igellin ssber ayd ihettu 
Matta nezra-t is llan g unemri. 
246- A wa ttales Ixir ay aggar yifi ! 
Terra tatfi tamamt adday tili. 
247- Tiyni teggudey, tiyni teywla 
A wa awey anaruz a war tiferxin! 
248- Teddid a Iherma ur yad da ttyafad 
Yayul ifri da d-isuddum yifi. 
249- Ur i-tgid a ttabut i leenayt 
Ur inni jjellij ad diges yamez. 
250- -aley a zzin idd is ur tsuled 
Ikka-d muhul agensu izri-nu. 
251- Gant-ay tmizar iyef yaden 
Ur idd wa as id-i-turew yu-nu. 
252- Ay amuttel a wa rar-i-d unna riy 
Ad ig alywem mi ittuga ukarif! 
254- Tsul tisent amm isettiben a kwen-tay 
Ar akw tallem williy nna s da ttessam. 
255- Aggumey amalu s isekwla-ddey imezzanen 
Uma iqwba ixataren bdan d icethan. (sakku) 
256- A tawargit-inu ddehb ami tkid iyef ! 
Fafay-d awiy tinedriwin s ul-inu. 
257- Key aymi ggwdey a bu tatsa n imi 
Uma aedaw qad ay-ihdu nehdu-t. 
258- A tafuyt n yigenna han tayyad 
Nnur-nnes d winnem da ggaren ilan. 
259- Da tdemmee tazzitunt ad temlil 
Ur da tzerrem tadut iywma Rebbi. 
260- Han Gem inder agensu n lyabt 
Ku yan yisin mag isares later. 
261- Nnumey izem yad ur i-ssexlisen 
Tella ttbiet digi n imenyi-nnes. 
262- A talxatemt ag afus ira-kem 
Allig kem-id-ssuglen iseccaqen. 
263- Amuttel issen mag isares later 
Idd is teggwett ad ikk ahanu-nnek ? 
264- Seg mayed i-tesdaddid ur k-witey 


Tasa-nnek ayed digi, amez luqger! 
265- A talxatemt ikkan adad n useccaq 
Ika-kem sseed i yan udad bu irkan. 
266- Ur idd is d-idda uhdadi yer ssuq 
Xes ad irez ul | imeidan yuyul. 
267- Tga dduyt Imital n yigran eniy 
Ku yuwen ayenna kerzen ayed iserwat. 
268- A wa ixater wasif nna s d-teddid 
Issawed-i gennad i@ ka bla Rebbi. 
269- Meqqar da teskikkiyed g uxbu nenya-k 
Usiy-d ameerad nheyyed-ak afus. 
270- A tit-inu tannayed s amda aman 
Ifassen ur ten-uwiden fad £errmen-i. 
271- Ay amer ay-tgid a leqqileb i bettu 
Ku yan yasi-d amur-nnes ayed ihellan. 
272- K-i-d tuyrift han azgen ur ay-gin adu 
Yuf is nazum allas ur ay-d-ikemmil. 
273- A bu snat n titar a k-ihdu Rebbi 
Ur da ttmunent xes ayed ak-nniy ! 
274- Riy snat n wallin uma yat ur i-tgi adu 
Ggwdey a tt-ider ka qqdimey g udyar nnik. 
275- Ggwdey a k-herriy amm ulywem ayed iceqqan 
Aha txiter tiddi-nnek mandi ttekkad? 
276- Issawed ulywem a k-iney mayed ur idag 
A wi wsut icirran-nnun g uferruy! 
277- Yayul yizem daras, ur ay-gin adu 
Seg mayed ur bdin ileywman d umeksa. 
278- Addag tnedred ay izem mayed ak-iyin 
Waxxa tdagem han imeddihdan llan. 
279- Hat afrag n wuzzal ami tgid iyil 
Udu tdemmeed ula mani g d-teylid! 
280- Ur da ttmuney haca nekkin d isenfiy 
Iwa mek yurek mayed i-tteggad g-i-t nnik! 
281- Ggwdey i ufus n ka g winna iyeffusen 
Adday t-azney ad i-d-yader winu. 
282- A wa ur ak-ttazney afus-inu 
A wa s adyar nna g ittasey lusex. 
283- Ig' iyef-inu Sidi Hemza ig' amellal 
S mayed as-ttiniy d mayed i-inna. 
284- Key aymi teyra ddeut ur i-igi Rebbi 
Mek ur yurek lukalt mas d-teddid? 
285- Tusi tyufi lektab ar teqqar 
Tufa-nn asmun ig' ssabun yamum. 
286- Teknamt a leetabi, ahuder as ddiy 


Ggwdey ad leggiy i ka iddu-d wafella. (2li u Basessu) 
287- Negr' am aeban a tamagayt, iri 
Memmim ayed igan ssibba i tyuni ! 
288- A wa sayrat-ay a widda hkemnin 
S yan udyar a nyez ad afey aman! (Usesta) 
289- Rezmat-d i IheGGat-nnek a bu thellal 
Dyik ayed ilaq n wad ak-ferruy. 
290- Matta uterras iga bu tmeerat 
Sillyat-d azerg i bu Imassa! 
291- A wa ttacrun ayed d-giy zarrun 
Ay asammer ira ubrid a kwen-kkin! 
292- Meqqar da tekkatt a meskin g ukeccid 
A wa ixater gari idd is da ttesmuren? 
293- Lfal n useggwas ammi d-ibda s Ixir 
Hatin suley naggum mas i-iggar Rebbi. 
294- Ay ayt ujellab ixulef uhuli 
Idd ameellem midd unna iran isum? 
295- Han itri n tizi-lliy ur isul 
Idd is iyley midd is i-d ur yuliy? 
296- Tella rriht n yizem da d-ttheyyar 
A wa £ayden-d ay akabar yifun. 
297- Sniy-as tit i umeaz ur nudin 
Xes yat tixsi tureymudil walu-tt. 
298- Iwa berreh-as i wenna d-inmalan 
Is ur ittyafa umeaz awen-iddan! 
299- Meqqar am-grey a tahizunt adar 
Ad tawdemt aleggig ur tennid ! 
300- Qqney iyyis yur uleggig ur yuwiy 
Idd is ur t-uwiden midd ur t-iri? 
301- Ay irir nayul ur idd imkilliy 
Ur yad ifrih ugred ad i-kwen-inin. 
302- Ah ay a wa a tahdadit ad am-alley 
Ah ay a wa tariyt-nnem tugg' ay iyef. 
303- l'iyey ad awen-ggalley ka g rrwadi 
Ur sar ak-tekkat Ibiban s ufus. 
304- Mer yufi uhizun afud as-walu 
Ur sirisen aggwa-nnsen ad ayen akal. 
305- A wa later as ittunada uyilas 
Hat yan udyar iffren ag ittyima. 
306- Hat ur da ttunadad a leynimt 
Unna ira Rebbi da yas-tt-akken. 
307- A wa QQiy g tuga tasemmamt 
Tas ad celleley agensu n imi-nu. 
308- Ur i-tbat a tuga tasemmamt 


Amuttel ayd bubbiy ittef zarem. 
309- Issafed-i Rebbi bbiy aseklu-nnek 
Ad ur gawden ad i-yarew wayed. 
310- Ad iefu Rebbi den iyenka-nnek 
Ad ur k-ijbed ugatu n umuttel. 
311- Ad ur talled kigan imettawen 
Key ayd illmen iguta n umuttel. 
312- Nsares anaruz ur ay-tfaren 
Key ayef imyagar usetta-nnes. 
313- Ssney is tuwey digun amm Ikuccet 
Ka ur awent-gin imettawen. 
314- Seg mayed ak-ggudin ikecciden 
Kulci ssney idd ad t-tesyused. 
315- Ur d-isayed yad unna immuten 
Ssufey anaruz-nnes i wadu-nnek! 
316- Seg mayed ak, dyi, grey iselliwen 
A wa nziy anaruz-nnek is ay-iffey. 
317- Han larziq n tudert is bdant 
Ixxa leib mek i-d-ikka imi-nu. 
318- l'aley is ur illi leezz amm win ddunit 
Mek ur nanney tallunt inniyey imeddukkal. 
319- A tamlalt xur-am han usskayen datam! 
Ku yuwen idmee ad asen-d-yamez iyjed i ka. 
320- Meqqar tanney tit-inu aman di teybula 
Mayed i-ittalin gari n tatterjanin? 
321- Hat da kwen-isseknad Ixader ay adar 
Hat a kwen-yamez ka g winna ur ittekkulen! 
322- Zzaxt amm tzizut ussee-as afus 
Ur da tt-isdiddiy unna icwan. 
323- Illa Ibie-nnek idd is ur t-tezrid? 
Annayey akessab idda yer ahuli. 
324- A ta hwiy a taxamt ur am-giy agatu 
Maca, isayed walli igan ujdid abaliy. 
325- Ay ayd ak-ttiniy turu-d ka s ddunit 
Da yi-tferrhed adday tannid ka ijra-yi. 
326- Meqqar tannid isaffen tga-ten akw ddunit 
Ha lem ibaynen unna g tsul Ihimma. 
327- A tayzi n iwaliwen amm ubrid g wakal 
Ay amer ihedda ka g lgisset a nn-igulu. 
328- A k-zzurey maka xes ulawen ayd walu 
Meqqar d-idda ka n leedu ur ay-d-yuwid. 
329- Ur da ttdum tmara xes unna iran ad ixxu 
Ay aymi ccden idarren g uyu-lliy idawa. 
330- Unna iran ad isiwel yisin mayed d-inna 


Hat ur da ttegga lixra amm win ddunit. 
331- Addag tannid ay iyef-inu ccrud ad ilin 
Ad ur sar ttinid waxxa ur ak-d-yusi. 
332- Han bu ddheb igellin yay-t ka 
Hat iccar d bu jjudiyt tahanut. 
333- A wa, isemmer bu jjudiyt yif ssuq 
Ur iqdi Ljid i ayt usemmid. 
334- Mek illa lebla aggar-inu ayed d-ikka 
Uma aeragq ur issin ka ma illan g datas. 
335- Aeri-nnun, a bu Imal, ayd awen-d-iddan! 
Han anzar g eari, tga talmut ddunit. 
336- Zziy da tessuwudem ay Gem awd car 
Annayey isekwla da ttxemmamen ad ggafin. 
337- Han bu ssennara myar ur giren abaxxu 
Da iherred ka aslem yacek-as g waman. 
338- Hat ixulef-am uleggig a |fessa 
Kemmin aymi ggaren inuguden iyil. 
339- Berra n ubrid ag nn-gan lafut 
A tariyt ur akwent-igi xes ayyis. 
340- Aman n umeglagal ur slihen 
Tufed-i a fad ula neswa-ten. 
341- Isxusem-i Rebbi g imi n ifiyer 
Buses ami t-gren ard t-i O. 
342- Ay agban n tadut a k-nsires! 
Ttirgal ami, diy, iffey yisem. 
343- Mayed akwent-giy a lemhayen 
Allig da tezzademt afella-nu? 
344- Addag da tezzat a taderdurt 
Nger izran ula da ttisellint. (Sakku) 
345- Irza umareg digi tasurift 
Fzun tusey laban iselliwen. 
346- Ay asmun ara-d amur ay-ak-t ! 
Unna iyeddren ad as-ider winnes ! 
347- Ay iyef ay aciban a k-nsires 
Mer idd bidagaz a nasey wayed. 
348- Ur da ggaren winna imeadan taggwat 
Ku yuwen ad iyder addag tt-asin. 
349- Mer ufiy nekkin d mi d imsektaren 
Ay aggwa-ddey ur inessa g iyef n yir. 
350- Addag tannid adil imun d useklu 
Ad ur tteggwett a bab-nnes ad yay akal . 
351- Hat ur da tessiwitt ay izem n texrit 
Meggar tunfed imi-nnun ur da tteccam. 
352- Unna yef ider yid isber ad d-yaley wass 


Ad ur yawey tillas g mag d-itterza. 
353- Ad am-hudrey a ddunit ard i-terwud 
Addag derrhey unna nufa neg-as Ixir. 
354- Unna ur imellulen ass nna g d-ilula 
Maymi ihla bid ula iga-t uyu? 
355- Awiss mayer tuwid a targwa aman 
Han igran n tama n usagem ur swin! 
356- Amuttel ibubba-t ufellah d uxwemmas 
Nna ur am-igin a targwa lefsal. 
357- Mek irda cceeb aya ad ijru yifi 
Ad iddu rresm ar i-isfurdu lehkam. 
358- l'urey ag Ilan imetrag war ccan 
D winna ur yuwilen ur ay-gin amur. 
359- A Rabha 2Zeqqa, ssiwed mayed am-nniy! 
Han uccan g wulli-nney tazzla ku ass. 
360- Munat-d a cceeb! inn' awen sidna: Ferhat! 
Ur illi umxilaf gray d ayetma. 
361- Tella Ihuriyya g kull mandi tekkid, 
Ddayra-nney hatin nsul g unemri. 
362- Inn' as urzan i uzrab: A nmunat! 
Maka seyyney da ttemzagalen winnay. 
363- Senyay a |semr-inu da ggarey ilan 
Tuf-i lixra anect-a d imximman! 
364- 2elmat-i mek illa lehrig a nmunat! 
Amma ruhey amma nektab i yiselman. 
365- Tella tayed nn' awen-yugren Imut 
Addag indew ka raren-t-id i tmara. 
366- Mer idd ka n Ihasul ay iger a k-nsum 
Idd ad eerrtey i ka g usuhed ur nniy. 
367- Grey agban g yan umessired ar mal 
I mayed iyin ad t-ikkes mayed ur lliy? 
368- A wa mdiy i wudad ikk eari 
A wa timlalin aya d-ik' Rebbi. 
369- Irra Fireun ayenna d-ikken assas 
Allig ismar usemmud ider aman. (2mer u Mehfud) 
370- A tixsi n tyuni kem ayed i-irzan 
Hat ur am-d-nuwiy g yigran adu. 
371- A ayt ujemmue, idd amuttel ayennay? 
Ka i@@a-t s wudi ka ur immensiw! (Axmuc) 
372- Hdut iybula n tmazirt-nnun 
Uma tignut ad tezrey, asekka bbin waman. 
373- Ay aqmu n lemeadin ay ul-inu 
Unna d-yulin iger tasemmart. 
374- Ullah amer ssiney taddart-nnun 


Ay amarg qqarey-d i bu Iminat! 
375- Tgid a xub ammi k-turew yu 
Neg' ak g tuggerda-nu amm leil. 
376- Terrid a ssber tiwura d ayt Imal 
Unna mi ten-ika Rebbi g wul yuf-as. (Zmer u 
Mehfud) 
377- Aman a ccjert a kwent-id-isxitiren 
Ur da ttayed a ddilit i bu irifi. 
378- Ggwdey-am a ccjert i Rebbi ddaw wakal 
Matta d' am-d-qqazey yad i yizuran. (Lbaz) 
379- Mani g ihda bu temxibin Rebbi 
Xes ibna bu ufrag i useklu. (Zmer u Mehfud) 
380- Ider-ak iyef ay alugid ayen akal 
Ur i-tay tasa-nnek a k-id-ikk wafa. (meru Mehfud) 
381- A tiyni n tmazirt tugid ad terwud 
Da ttarew kigan teayed ayiyuy. 
382- A tann ittragan asidd i tduri 
Zzin idher ayenna g ir' yili. 
383- Giy tisent ig unna nra aman 
Addag nemmey tadersi-nu ayennay. 
384- Unna igan ssabir illa legfu 
Ur iweir usaddi yurek a Rebbi. 
385- Suley a legfu giy-awen ademmae 
Seg mayed ur nelli ddawawen ay akal. 
386- Aeri-nu labas yuri 
Hat ijjey usettib ammi ur i-ikki. 
387- A tagrut n waman bdu d buccidan 
Hat a nn-tayed tasumt mag d-ttalid? 
388- A tallwizt kigan yifem ayennay! 
A wa sniges-as a bab-nnes ad tt-isey ka! 
389- Ggufiy asif ggadin waman 
Riy ad suy, azeddag ur t-ufiy. 
390- Mek idd amm kem ayed naggum s iman 
Ad ay-ik Rebbi tenna g ur nenkir! 
391- Gery imyi n lluz innal tiyerzi 
I mimek ittegg' ad issusee izuran? 
392- Isul uybalu n Ljid ittfeyyaden 
Ku targwa tusi-k-id a elaxir. 
393- A wa ggafey aqqa seg Ziz ar Lebrun 
A wa g-as leyrad i tadda k-yurun! 
394- Ur ihli umeaz i ka ula lusul; 
Lxader izeddigen yuf tiwura! 
395- I maymi tehlam ay idudan ku ass ulum 
Ila rrezq imun ar ten-id-ibettu Rebbi. 


396- Ullah a leid-a mek t-igi umata 
A wa gan-d amm inejda da ttsaran. 
397- S tit-inu ilin inigan yuri 
Xes ilammen as awen-d-gan leswil. 
398- Axxi d iger! Axxi d amud i therrat! 
Ad as-isyella Rebbi i bu Imahal! 
399- Nnur a kwen-ittawin adday teddud 
- Ay asufey ar aledig ig t-ira. 
400- A tasaft illan g tizi n cari 
Idd is ur teggwidemt i bu Imencar? 
401- Tixt ayed digun illan a ka 
Uma leib llah mek ay-t-tufim! 
402- Mer igi Imal amm igidu n wasif 
Ur sar ismar amm Ihubb iqda-yay! 
403- A wa stahley ad ay-i@ uferran 
Zzin hat ihubba-t unna icwan. 
404- Unna ifuxren ad as-irru Rebbi 
A wa zriy-t yad ur i-isennemri. 
405- A wa hdiy s tifawt tugey ad teffu 
A wa ul-inu ayed yallan ur dd mummezri. 
406- A wa ndun-k waman ay iger axatar 
A ta ttyadend a tirect iddey ur llin. 
407- Tgid amm tayat gey udi iherran 
A wa da ttserrafey tidda iyweccan. 
408- Giy azduz ig xizzu-nnek aman 
Da k-kkatey irar-kwen-id iflilu. 
409- Ahuder ayed hudrey amer nimey 
Terzamt a lestabi ayerri-nu! 
410- Ixater uduku g grey adar-inu 
Ad iss-naley tizi ad t-nsires. 
411- Qqney-ak uccen ittaren amuggu n wullt 
Ad asin tadday nna g ill' muhul! (Usesta) 
412- Nka i yiywemdan imi g yat thanut 
A wa tuymest ittergigin kksen-i-tt. (mer u Mehfud) 
413- Illa-nn wawal g tizza n eari 
Unna s-iyran ayed da d-itteayan. (Usesta) 
414- Idda Ibas d wagu yuwey asemmid, 
Han itran qad afin tamelli. (Sakku) 
415- Han afrux axatar meqqar t-iwet bayyud 
Sulen isettag amm netta Ilan g wakal. (Zmer u 
Mehfud) 
416- Bu tiskert-Iliy ixxan ayd iwet bayyud, 
Ma widdey imezzanen ur nessin mayed d-uwin! 
(Sakku) 


417- Tfaren isekwla aqbu abda g d-lulan; 
Ggin tannid uzu n tazart ad gen adil? (Zmer u 
Mehfud) 
418- Ah ay a wa ur ta iyiy ugujil i wadu-nnes, 
Issawed ad temxuzzud a taxamt! (Zmer u Mehfud) 
419- Nedda-d riy ljihad, unn' as-iyiyen, 
Tiyilt ayd naday, unna tt-iran. (Ayt Taltefrawt) 
420- Tiyilt igen tazuyyi n ka terwa; 
Xar-ak tin ssabi a k-yay lear! (2mer u Mehfud) 
421- Ahayawa awa a ddunit a mm Ibattul 
Ahayawa awa tefkid i ka tezrid ka. 
422- Innay yiyrem d ayt wuddur t-ikkan, 
Inna-as: "May i-tesbabbam lihuc?" (Sakku) 
423- Inn'ak yiyrem: “Ka n leib ur t-nniy, 
Keyyin ayd iran anada n wawal!” (Zmer u Mehfud) 


424- Tamazirt-a, ametrug as tebda, 
Unna tt-ikwejmen is ika bba-nnes afa. (Lbaz) 
425- Ad ak-alley a iyrem ig'ak wadu 
Xes arraw n umuttel mi d-icced Ihal. (Ttij) 
426- Chal ayd ikkan amazir yittiy 
Wenna t-ixwan irhel ad ikwjem ka. (Zmer u Mehfud) 
427 Waxxa ay-ruran lebruj imkilliy 
Walu madden nna d isaga yiyimi. 2li Cerwit) 
428 Tgid-i, zman, a tamazirt, Ixir; 
Assa, da ttxellaf tyuga-nnem uzan. (Sakku) 
429 Unna mi tgid a tamazirt Ixir 
Ur iss ihmid i Rebbi da ten-ikkat. (21i Cerwit) 
430 Mer da k-isniqqis a uddur wawal 
A nn(i)-naf gari ur da d-ittxitir. (Sakku) 
431 Mer d akw ijmie yiyrem ad isniqqis 
Uddur ur yufi, tegra zzaxt uzan. (2li Cerwit) 
432 Max uzu-nnem a zzaxt, mag ittyafa? 
Hat ulawen, ur idd igudir yukin. (Itij) 
433 Iqqima yiyrem ar dyi g as walu 
Azzar iywman ag inada Ihenna. (Sakku) 
434 Dilli g i-zedyen ayt wuddur namu, 
Dyi, han meyya n Ibiban yuri. (2li Cerwit) 
435 Ur yamu yiyrem ar dyi g ittlaca 
Ar ittubdar is iga bu yiyenka. (Itij) 
436 Iga yiyrem amm ugujil meskin 
Tedda mma-nnsen tuwel, bab-nnes immut. (Heddu 
Ijja) 
437 Ay ag amnay, a tamazirt, ikka 


Unna mi ifukjka lemdud iffey awal. (Sakku) 
438 Han iyrem da ttergigin yamum 
Mek t(i)-ttasen ad irdel ad ixlu ka. (Itij) 
439 Kkiy-d iyrem igellin sawley-as 
2ezzay-t-id g wuddur, ur yad t-ili. (Sakku) 
440 Idda-d Yigli, llan yikabaren kullu, 
Ddan-d ad gezzan Hmad iwlella. (li Cerwit) 
442 Ur d'ak-itteettar Ljid a mkerdul 
Fisag, der unna t-inadan yufa-t. (2. C.) 
443 Da ttiriren willi s tnadad tillas 
Ar allan winna k-ihubban 
kullu. (2. C.) 
444 Wenna k(i)-iran a sseed ad ur yittiy 
Ad ur ittsara g unada n tillas. (2li Cerwit akud nna g idra 
Hmad Uesisu g tefranin n 2003) 
445 Zemlat-i mek illa lehrig a nmunat! 
Tuf-i lixra anect-a d imximman. (Ayt Iyeryer) 
446 Senyay i leemer-inu, da ggarey ilan, 
Ad iderreh amma iktab i yiselman. (Ayt Iyeryer) 
447 Ur yad, a lebher, ak-nhubba Iherma, 
Neqqa kull ma k-inn-inadan s aman! (21i Cerwit) 
449 »laxader illa rrbeh agin-ten da 
Ur da t(i)-ttnadan s mag iffer iqqim. (21i Cerwit) 
450 Awa, xxan lebhur, ur idd is ten-ran 
Tga-asen zzaxt, ead, ad ten-kkin. (Itij) 
451 Tagrawla, ur idd is tt-ugin warraw, 
2ellan-as lehrig, afud, ur t(i)-lin. (Itij) 
452 Ay ag agrawal ur igi Ihasul! 
Abniq ag t-gran allig immet iddu. (Ttij) 
453 Senyan I usemmud-nnes ad ikk lueur, 
Mer irah yawi-d jjib itkwar-as. (Itij) 
454 Hatin iger ilan ir'ad iffey afus 
Amma rahen amma iktab i yiselman. (Itij) 
455 Ljihad ayd iga lehrig a Iwacun, 
Unna asen-iyiyen is iga Buetata. (Itij) 
456 A asmun a wadda riy sawal-i! 
Idd is teggwded ad ak-iqdu wawal? 
457 Ittages uleggig nna trid a ul; 
Han almuten da zellan tayufi. 
458 A asmun a k-id-irar Mulana 
Meqgqar hasbey idd is ur yad tellid! 
460 A tiyni-nu ur am-ssugirey adu, 
Dinna kkiy han axemmuj inya-yi. (2li Cerwit 2008) 
461 Tezzrey tiyni axemmuj-nnes iddu 


Ur ixxi xes bnadem mi d-iffey imi. (mer) 
462 Ttasey-as Ibab i lixra s ufus, 
Inn'ay-d udewwab-nnes: “Ur ta k-nri!” (2mer) 
463 Nga agdud (i) teddud-d a leamil: 
Nra a nejmee i lemhibba n Imalik. (Usesta 1960) 
464 Digi tayri n ugellid a Izamil, 
A wa ssiwdat-asen-t adday teddam! (Usesta 60) 
465 A k(i)-nazen ar agellid a leamil, 
A wa cahet yef U Meryad is t(i)-ran! (Usesta 60) 
466 Unna yi-d-yuwin tazedgi amney zares, 
Ur ugiyey bnadem igezzan ig t-annayey. (mer 
1960) 
467 Iccar uybalu d win leydir i yifellahen, 
A asagem, isul ka ijra-ak s Ihilt. (Zmer 60) 
468 Ur ta ssiney idd ad txeddmed akal s nniyt, 
Mek ur i-tbeddiled iserdan ur k-uminey. (Zmer 60) 
469 Idda bba-nney syur yigujilen n yillis 
Iddu-ay walabudd ad ides nzi. (Sakku) 
470 Seg dilliy g d-tusim ad as-tinim 
“Texxid” ayd idda s yigujilen senwa. (2mer) 
471 Mer day ur sar ay-inada s tukki 
Mek ira ikwjem azerdab-a yef yillis. (Sakku) 
472 Ku ass, han ayuyyi ikka-d yur Xlil; 
Kemm ag d-iffey wafa a Tuyza n [ris] (Zmer) 
473 Han aggu ixwla Mmunehya d Butenfit, 
(i) yalen Yizerraren is ur ijri wadu. (Zmer) 
474 A Tilwin, tgid-as ifadden ixataren 
Allig da issiwid Ugawez Ayt Mucc. (2mer) 
475 Dilli, izil Tris ineccaden ur llin, 
Dyik g imessus ayd t-id-nay s sin. (Lbaz) 
476 Tsul tazedgi g Umizar d yisezzan, 
(i) luqt ayd yayulen tuder i ku yan. (Zmer) 
477 Cuf i Lbaz ttun ayelliy d(i)-ikka, 
Inaker Uesesta t-irebban dat Ihal. (Zmer) 
478 Mek idd tamessi, tuli-d akw g yiyerman, 
Maca ur ibeddil unna igan Ihurr. (Zmer) 
479 Iga Tris lein ig bnadem iselman, 
Unna igekkzen aman igayed irifi. (Zmer) 
480 Waxxa txater tiddi tellid g ugecmir 
A agdid n gari cenda-k d usemmid! (Zmer) 
481 (i) han diy ttir ass nna g yuyella 
Ammas n uqecmir izrey-ak-d asemmid. (Usesta) 
482 Meqqgar yuyella s yigenna ig-as Ixir 
Adday tuhled a ttir icayed aqecmir. (mer) 


483 Han afriwen yuri, key ayd itteddun 
A agru yef wakal, ur igi Rebbi! (Usesta) 
484 Key ami ixxa rray mek ur da tessad 
A agru issara-k a amda s udar. (2mer) 
485 A agru sber ar adday nhuder ar asif, 
Ad ur tteggweded idd a neccur g yisendiw! (Usesta) 
488 Ggwdey a k-yawey wasif, a agdid, teemid! 
Ma agru Grat issen mayed ittekka. (2mer) 
489 Reeb ay k-uqqrey allig ur i-tgid rray 
A agru, mek d(i)-teffyed amda nasi-k! (Usesta) 
491 Hat ihda ugru ttir adday d(i)-idda 
Isayed i umda nna g ur idrik adu. (2 mer) 
492 Hat idda ttir ayen-d ir g ur ixuf 
Mek as-yuwed wass iffey-d amda yasi-t. (Usesta) 
495 Ney ismar ttijal a agdid teemud 
CCin-k yimedwan injem ugru netta. (Zmer) 
497 Unna isuden g uyu-nnsen ard as-ddun 
Ur liy diges tasa mek'ra ig amudin. (Usesta) 
499 Rray d yidudan izeddigen ur llin 
Berray-t ufen waman ayu n bu yirkan. (Zmer) 
500 Mani g sar tlid inegyaben a ayu? 
Wadday mi ur t(i)-iki ssee ayd iceqqan. (Usesta) 
502 Mek ur d(i)-ikki idudan g ittemlil 
Myar t-izzeg war ul ur izriy uyu. (Zmer) 
504 Inwa lxader n unna ihtaggan ayu 
Ur da ttsalen yad idudan d(i)-ikka. (Usesta) 
505 Tella ttusekkiz, ur i-t-iqbil yimi 
Ur izriy uyu nna iccaren d urekkiz. (2mer) 
506 Unna d-yay yirifi yuzzla s ayu 
Ad d(i)-hyun rruh, ur ikkul g urekkiz. (Usesta) 
508 Ur infie amudin uyu n gar afus 
Myar t(i)-iswa ad isayed iyenka. (2mer) 
510 A k-inn-ig Rebbi yef wadaw n 2rid! 
Yili udfel, arkes ad ur tafim! (Lbaz) 
511 A k-inn-ig Rebbi yef yigidu n Fezna 
Ihmu yifek uzal aha bbin waman! (mer) 
512 Terwid a Ikif i urgaz ancawi 
Ila rriht ar ittegga g yiyef rray. (Zmer) 
514 Xes da k-isniqqis a xub i mkerdul! 
Ma aggu ur inni nnfee ad ides imun! (Ubasessu) 
515 Tga ddwa i wulawen teg awd asafar 
Uma ddnub d lujur ddan-d akw s sin. (Sakku) 
517 Alixra mer nufi ad i-d-yawed wass 
Seg wis da ttejrun yisereiben ixatraren. (Sakku) 


518 Tenna izemmem yifi Rebbi teg iselli 
I mayed ir'ad as-ig bnadem i tennay? (Hda u Èli) 
519 Inn'ak Mulana: "Ggafey s yijjyal a ul! 
Max is k-uzney ad d(i)-teswim g urekkiz?" (Sakku) 
521 Agatu ur illim g tadut haca! 
Ula da ttyafa g unada g teyrar. (Sakku) 
523 Mer yir ikdif ag d-tugga thurra 
Ney iss izda tajellabit ufus. (Sakku) 
525 In'as i uyibub : « Ddu ha Umehfud! 
Hat Tizirt ag ak-ttuga tmeyra!" (Sakku) 
526 Mek idd Uleerbi Amaziy n nniyt, 
Ur as-iyri I umxib, ur t-iri! (2mer) 
528 Tennid i 2li ayibub is texwdid, 
Iyra i Zmer yagg-k-id ur terdid. (Zmer) 
529 Tga mma-nnes ttibee, bab-nnes lein, 
Zzan-ay-d uzu n lluz i umalu. (Lbaz) 
530 Lexwmisat, Zemmur, yrat-d i Ususiy! 
Wennay ayd igan Amaziy n Ihurr. (Lbaz) 
531 Ar ittimsid amm ssabun wawal 
Ger yimawen allig ur igi xes aluff. 
532 Issagel ugerrab aman s ittemtat 
Allig yuwed lajel yawey irifi. 
533 Qenna k(i)-rwiy, ad tezdig ur tenni, 
Ad d(i)-nader aman nnigak £enwa. (Tuhi umas n Ittu 
Hsayen n Ayt 2su) 
535 Tekkid i tferkit n Wudayen adu, 
Ur iddf aqbu n U Meryad ag tamud. (Tuhi) 
536 Yuf-i bur neqqim g taddart n yu 
Ula uwley mayed ead i-ineqqan. (Itij) 
537 tayul tergwa-nney da d(i)-tteemmar 
2la Kader illa Zeddi g ayt rray. (Ayt Taltefrawt) 
538 A bu yiger mek awen-t-uggan waman 
Krez, ad ig Rebbi g ssabat lufa! (Sakku) 
539 Ayuley uhley-am, a tamadla ttessa! 
(I) samh-i ma dilliy sxubey-am adu! 
Adday tisellid i ufdiz da ikkat 
Hat is da tteddzan yiheddaden imesmaren. (Lbekkay 
Iyeryer) 
542 Nekkin ayd kkaten yizan kullu 
Ammi asen-rbiy g tadawt ayu. (2li Cerwit 1973) 
543 Dyi g ay-teggudim ag ay-terwa, 
A wi yat tcekkwat a izan teddum! (2li Cerwit 2006) 
546 Han alzaz-lliy uwgey-as da tteccay, 
A amer a Rebbi isduhed-i iney-i! 


54 

548 A alzaz, a wa k-ittebbin dat udar, 
Myar da tejjujuyed ka ijawer ka. 
549 Tgam i lebher-inu tizzit zarrun, 
Qenna k-icé zlin amazir darak. 
550 U sar igguwin yigidu-nu aman, 
Mer yufi lebher is ten-id-iswa kull. 
551 Yayul mayed yuri iezizen imessus 
Idd iyef ayd yattuyen midd laweqqat? 
552 Seg mayed ur trid iyef mayed imellul 
Ill'ak diges ka yili g laweqqat. (2mer) 
554 A iyef-inu dumat bnadem amm uyu! 
Tzayed-i lemhibba, bettu-ddey iggen-k-inn. (Sakku) 
556 Ad alley i bettu n yisendal g ur isul 
Udar yad ad issuref s adyar ira. (2mer) 
557 Bnadem iggzen ul-inu yuger-i bettu-nnes 
Ass g ay-nnan ad tilid g yisendal. (Sakku) 
558 Unna nyan yimurig imun d ayetmas 
Ma lixra ur yufi ad d(i)-gbun akal. (2 mer) 
559 Griy azru s yigenna hat walu-t; 
Ku yan ihdu tit-nnes ad ur teemu! 
560 Wenna ikerzen ka labedd ad yasey ka 
Amma d irden amma d amud n usennan. 
561 Ata yer a tagujilt, wajeb i Rebbi! 
Hat is zares tussah allig da teqqar. 
562 Ayu-nu, a Tamazzalt tugey ad tewsir, 
Tsul da ttegga taninat g uyerri! (Gin 2bu) 
563 Ssney is xatrey, idd tuser yuger-ay Èli; 
Ur i-tbat i wadu, sseed ayd i-irwan. (Tamazzalt) 
567 Ssiwdat acalim i bu ddra, inwa; 
Ur izri neck ami ttlen yigdad adu. (Tamazzalt) 
568 Cuf ayd uzney ifassen tagey ad teqqim, 
Ay amer nn-tgula Lemeider, a Rebbi! (2li n 2bu) 
569 Nessargu-tt i wasif ur i-igi Rebbi 
Is digun anniy bnadem asewwam! (Tamazzalt) 
571 Tkid-ts a U 2bu s abadar d uleggu, 
Ma tinu, iferxan as tt-igra Rebbi! (Tamazzalt) 
573 Atatfi n ubadar dyik d uleggu! 
Iwa CC a Tamazzalt han bufeqqus! (li n Zbu ayenna 
tehreq illis n Tmazzalt tili s udis yili yures urba) 
575 Ku amderr inin-ay ssibee Umehli, 
(T) zun da ten-d(i)-ttasey g umda s ufus. (2li n bu iddey 
da ttarew Tmazzalt ku aseggwas han tarwa) 
576 A k-isyer Rebbi zawden awd i memmik! 
Idd is badey yad i tenna iga Rebbi? (Tamazzalt) 


577 Awa snat grant azatta g yiwen wass, 
Rrant-ay mek ur asent-ijri wadu. (2li n Zbu) 
579 Neg amm tin ukanif, a wa ndur-d kull 
I bu ssfud mek ak-ugin ayd ur irin. (Tamazzalt) 
580 A uskayen han uccen yay-d inurir 
Ir'ad yasey tinna illan g uhanu. (Tamazzalt i Žli n 
2bu yay-t ka) 
582 Jemeat-d a nemsifid a udmawen kull! 
Ha-ay da nettudu lehwayej a neddu ! (2 n 2bu) 
584 Irwa uderreh maca issawed-i imki 
Ad d(i)-tfuren yimuttil n tidgal aya. (2li n Zbu i Uskwenti 
iddey t-izeyyer ad yini izli ur ta CCin imekli) 
585 (I) nuhel ak-ttiniy: "Aa sidna, tehyid!" 
Hat Asraben d Yirumiyen ayd immerdan! (2li n Zbu) 
586 Ihya-ay sidi Rebbi g ur nemmut 
Allig ur neggwid i bujur n ufus. (21i n 2bu) 
587 Ur igi U Zisa Izem, ad ak-t-iniy, 
Xes walliy d(i)-tumez tagut yuri. (Tamazzalt yef tin 
Baddu) 
588 A imran n waman g yizey ur llin 
A a kwen-id-isakkan azal o Umaya! (2bi Zetman 
Tarekkuct) 
589 (T) nuzen-ak-nn ayu-nu mayed i-tettud 
Ad ak-gin ccidan grak d udeggwal. (2.2. Tarekkuct) 
591 Lmada-nu yur ufeggag d uzetta; 
Nsameh-ak g ta, tandey ur d(i)-nekki! (2.2. 
Tarekkuct) 
592 Ur idd ka n ugatu, key, as-d(i)-teddid 
Wenna d-yuwin awal iqqim-d ad t-irar. (2.2. 
Tarekkuct) 
593 Tgam Buneddah, is kwen-iyza memmik, 
Yusi-kem a tarusi iqqim-d usettur. (2.2. Tarekkuct. 
Buneddah iga yan uzekka tama n Tarda) 
594 Asulbu d ssalaf ay ayd ur t-riy ; 
Ay aymi inya win udis bu udran! (Rus) 
595 Ixater-as udis, idd asureg imezziy, 
Ur as-yiyen yiffan n taddey i memmis. (Rus) 
596 Mek d-iffey ad temeawan d waggar isic; 
Ur iweir xes ad ifrey ibbey-as rruh. (Zmer) 
598 Tga luqt amm umalu d-imderran, 
2niy ur d-nessakel mag nettyima. (Rus) 
599 (I) valey is qqimiy zziy da ttedduy 
Ad diy £aydey akal-lliy d(i)-nekka. (Agujil) 
600 (I) gan tin ccaqur isayed-as imi; 


Ur awen(i)-nessigir a iqwba adu. (Agujil) 
601 Adda ur akrey ula ssney is giy lear 
Wenn’ ay-yuwden illa lehsab yur Rebbi. (Zmer 
31-5-94) 
603 Han awd ahebbas ig ur ijjri adu 
Amm ugban n ssabun ig izwa isfu. (Zmer) 
604 (I) cuf Seyyedna Yusef mayed ur kkin 
Uyulen inser ig agellid n ayetmas! (mer) 
605 Han iysan dyi rran-ten awd ileywman, 
Adday serrfen amuttel gin diy Ihurr. (2mer) 
606 Tassast isseesan ayelliy d(i)-nekka, 
Unna izuren g ufud-nnes iddez amahul. (2mer 
31-5-94) 
607 Yuf unna igen ammi ur t(i)-igi Rebbi 
Ad ur fehmen kigan ula ig” adeenun. (2li u Basessu) 
608 Bnadem issnen ur as-ggwiden i wasif 
Leywcim d-idren aman ami tga tala. (2mer) 
610 Awissen isetwan-a ittugran s yid 
Idd ad ten-ig usidd n wass d iketfan! (Zmer) 
611 Sin, da nettini qennad gin Ixir, 
Krad, wargey idd ifeggagen itterzan. (Sakku) 
612 Urittaley ka g usetta n gar rray 
Xes ad tdeyyee tadut ula tga adu. (2mer) 
614 Ur ta yliyey tigit ula griy adar, 
Icahed useklu is ten-id-yuwed ka (2li u Basessu 
1956) 
615 Inn'ak bab n tuga: “Isxuzzer-i yizri, 
Ammi inurez waxxa ur d(i)-grin afus!” (Zmer) 
617 Xes is tubey ndie Mulana 
Matta yliy-nn a iger najey amalu. (2li u Basessu) 
620 Isagger-nn xes is as-ihadder ugzessas 
Uyulen ar ttinin itub Mulana. (Zmer) 
621 Iwa zriy-d tama n umuyed-a neem-i 
Inn'ak: “Sikk-d yifi lehdid hat nwiy !” (2li u 
Bagessu) 
622 Inn'ak bab n tigit: "Ara cchud-nnun! 
Mek awen(i)-neyra ddu yella bla leflus !” (2mer) 
624 [uri cchud n mas ur nwajeb i wadu 
Allig d(i)-iyra yiger ,agey a neddu. (2li u Basessu) 
625 Iyra isidmer ikk-as umareg amezzuy, 
Iyal bu ccekk is as-iwajeb useklu. (2mer 1956) 
626 Ut a ttaleb ut a amazan yifi! 
A wa turew-i-d a nebdu d unna riy! (Zayd Ttawes) 
629 Nniy nek ur i-ibad ttaleb i wadu; 


Idd is da mehhun ayemna iga Rebbi!? (Zayd 
Ttawes) 
630 Kkiy timezgida s uyras esiy 
Anniy wayenhubba ttuy-k a Rebbi ! (Zayd Ttawes) 
631 A bu Ibattel, bubbiy-ak-t ar akal 
Ar adyar g ur illi nnekran. (Zayd Ttawes) 
632 Xirawen ad ttinim tifawt ayd d-iddan ! 
Tas is wargey asidd matta tsul tga id. (2li Cerwit) 
633 Xirawen ad d-tfafam hatin sulen g wammas! 
(T) yaley is d-lulan netta ur t'akw d-yuliy. (Hmad 
Heddaci) 
634 Tarbat-lli nna nra tattuy g wawal, 
Iga xyar-nnes aman n maruren, duyen dati. (H. Heddaci 
1996) 
635 Tut-aney awettu tettef-nn isnayen gen winnes 
Tamez-as-nn i bu tkeffut mayed d-imun. (H. 
Heddaci) 
638 Teynes-asen icudid i uzennar ma agunun 
Tut s yiwerzan-nnes ad ismutter zumar. 
(H.Heddaci) 
639 Tawtat n tarrast-Ili ddzant-d akal, 
Ika-tt uzelmad i uyeffas, da ttemgulluy. (Heddaci) 
640 Ismar unezdam, iqwba sulen-as g wakal, 
(T) mas ran ad asin winna izilen g 
waqqa-nnes!?(Heddaci) 
641 Idda ubuqes n usidd gezzulen gan agatu, 
Xes da t-kerrsen, a tazdemt a kem-inn-sgulun. 
(Heddaci) 
642 Amnay-lli yumzen tastawt g ufus 
Da tt(i)-isfiwit, ku tasga tegba-as. (Heddaci) 
643 Ir akkutter d ummutter (i) alwun yidukan, 
Hat iwet aberbur-nnes akw ur yanney datas.(Heddaci 
1996) 
644 Lear-nnek a iyef tizza elanin 
Ad tawim lufa g tmizar kullu! (2. Cerwit 2002) 
645 U sar aney-iffiy Umaziy tasa, 
Ur izzazey ula ggwdey ad aney-ittu. (H. Heddaci) 
646 Mami hlant tiddiwin n rrekeat? 
Wenna ur izeddigen mayef ikennu ? (Bba Hechuc) 
647 Tsuled a Gwelmima teddid g uferruy; 
Wenna sxatren ar ibennu ig aceffar. (2. Cerwit 
2009) 
649 Seg mayed ider wul | berraj g yiselman 
Sulen ad ičč ka g yisefran s ittemtat. (2. Cerwit 


14-5-2009) 

Han amgun-lliy iffyen iddey imessus 
Yufa bba-nnes yayul ur idd winney kull. (Sakku) 
Wenna icahden awal mek ijra ishu 
Is ishallel babbin lehsab g yisendal. (Zmer) 
Hat ur sulen yiwaliwen yad g unettul, 
A wa ibayen-d assa wenna igan lear. (Sakku) 
2awed-ay-d ka n yisereiben ixataren 
Taggim iwaliwen n id gar rray! (Zmer) 
Luqt, ayenna d-tuwey yazzel iss lhal, 
Ad iffer uneccad ixemmujen ur nnin. (Sakku) 
Iwa, xtar-d tizzar, addu-d han alim! 
Xirawen agedrur ad d-isayed a k-emun! (2mer) 
Inn'ak bu unrar: “Agg-t, azwu illa: 
A nn-issufey yifi alim d ukwerfa !” (Sakku) 
A wa rar tterbuc-nnes i bu thanut! 
A Tizirt, ur akwent-igi useccaq. (Muha Uqrab 1954) 
Han icicey-nnay s i-d(i)-tteayarem, 
Xes is ur yurrun atig ad t-tawim ! (Zmer 1954) 
Han icicey-nnay n Wudayen izil, 
Idd is ak-t-id-ika ka g id Cucu!? (Muha Uqrab. Cucu iga 
yiwen Wuday n Usrir) 
Kwenni ayd ilan g Wudayen adu 
A winna ikessan amuggu n Cucu ! (2mer) 
Ila digek wadu n 2ziza, £erq-ay! 
2laxader teg axemmuj i yiyrem akw ! (Muha Uqrab) 
Ur illi ugerrim nna d ur nufi 
G uhanu-nnes mek ixmej ad akw tumum. (mer 


1954) 

Rebbi as beddun Yimaziyen i rray 
Af ad ittnum amm ugadir wawal. 
A uggugen ixataren adday tilim 
I bu lasel ad ikkes fad i lyellat. 
Meqgqar ay-d, ay igenna, da tseenated 
Ur idd is ran ay asaddi-nnek aya! 
Xes ad iseum anaruz iemu-ay 
Ma ad ijber ka g unada ur inni. 
Qqney-ak aedaw, ur t-hubbay nasi-t, 
Iga-yi Ihal ad t-nbabb ad t-mennuy. (Sakku) 
Leflus ayd nga g jjib i tmara 
Yili digsent ugellid, ur t-nri. (Sakku) 
2enwa-nu as ttiniy ur ijri wadu, 
Ma abray n wul izdey abda yifi. (Yusef ULBAZ) 
A luqt ur igin awd yan d aserrim, 


I gan kull ixataren s mayed iherran. (Y. ULBAZ 
1995) 
674 Ur sar izwi yirgel i bu tyufi 
Dinna as-d-ikk i lehsab ur t-ufin. (Y. ULBAZ) 
675 Mek da gganey a mma-nu da gganen waman, 
Iqqima-d yifi lensab amm eari. (Y. ULBAZ) 
676 Nyan-i yimurig n widda nfinin 
I mag ittyafa wenna d-iktey ka? (Y. ULBAZ Ugg 
Yihendar) 
677 Meqqar ilsa timelsa bu uyanim 
Nnan-i ur ili g tmazirt adu. (Utagumart) 
678 Meqqar xatrey isul umareg imezziy, 
Hat ur sar ttuy ahidus g ur lliy. (Utasumart) 
679 Han adyar nna g ur ittyassen ka 
Meqgqar xatren (i) da diges ittemziy. (Utasumart) 
680 Adday as-tenn id i ka: "hat terwid!” 
681 Hezzan iyef ittu leetabi yineemi. (Utasumart) 
682 Ttrey-as i Ljid iktey-i-d ur eettiren 
683 S yan uemur iger-d udi yef uyu. (Utasumart yan U Zisa 
Izem n Yimilcil 1978) 
684 Ttrey-as i Ljid iktey-i-d ur eettiren 
S tamamt ad awen-tigit kullu! (2. Cerwit) 
685 Ay izimer ur ak-ittugi Imeswak 
D tazult allig ir'ad iffey rruh. (Sakku) 
686 Ay iyef-inu, yayul umuyed isers-i-tt 
Tfarey id allig i-izla Ihemm n wass. (Sakku) 
687 Meqqar am-nexwla, a tadist, Ixir 
Ur da ttaden xes id nna g iss tensa. (Ubuseid 
Iyeryer) 
688 Addag ihfa ka qennad issker ka 
A tamutli, a kwent-ig, ur teedil. (Ubuseid) 
689 Xerrac yusi-d ad igmer ayd ay-nnan 
Mmattrent temlalin, ur ijbir adu. (Zmer 25-5-96) 
690 Key ag da ttessan yiseyyaden a Xerrac; 
Da emmer yinniy-ten, iggwed i lihuc. (Zmer) 
691 Cuf ayd ak-iga a Xerrac gar rray 
Allig da ttekkad tiyemrin d yisunif! (Zmer) 
693 A k-ihdu Rebbi g wadu-nnek a Xerrac! 
Ay amxib ur igennun s umellal! (Zmer 25-5-96) 
694 Init-asen i bu ttbel ad ur t-ikkat! 
Walu igsawiyen yad amm williy. (Zmer 1996) 
695 Rebbi as nebda g leada n wawal 
Ad as-izwur i umdaz adrafiy! (2mer) 
696 Dyi nna g sullen yiherga da ttyamanen 


Ur anniy matta legfu d-inmalan. (2 mer) 
697 Irra Fireun ayenna d-ikken assas 
Allig ismar usemmud ider aman. (2 mer) 
699 Ixater uzetta gren yidemmasen 
Ur iyey ufeggag ad t(i)-ismutter. (Zmer) 
700 Han ites, ay akabar, iyerra-kwen 
Allig derreen yizalen afella-nnek. (2mer) 
702 Ibda-kwen ay igujilen ur tmunem, 
Yufa nnayeb digun ayenna ir’. (2mer) 
703 Uwin-d adida diy yisehharen, 
Wenna igan Ifahim usseen-asen. (mer g tmeyra n Zli 
Hercerras yuct 96) 
704 Axxi-d targwa n uzeddig amer ufiy 
Ad i-tt-iffey unna as-d-iggaren akal! (2mer) 
706 Dyi ayd ur ak-d-yugir wadu 
Ula k-izzrey bu tergwa ddaw tirif. (Usesta) 
707 Mek isayed afus-nnes ad iqqen asif 
In'as I umehsad ad t(i)-bbin yifi! (2mer) 


Izlan n uhidus Ayt Meryad 
Ismatter-ten-d irar-ten-id yer tira Zumar 
DERWIC 


